05/08/2009 | Administración LocalMunicipal
Sada
Secretaría
Convocatoria de subvencións non nominativas para o exercicio 2009 relativas as materias de promoción de festexos e de actividades culturais e de interese social

Bases polas que debe rexerse a convocatoria de subvencións non nominativas polo Concello de Sada para o exercicio 2009 relativas ás materias de promoción de festexos e de actividades culturais e de interese social. Disposicións Xerais. Estas normas teñen por obxecto establecer os criterios e procedemento para a concesión de subvencións no ámbito do Termo Municipal de Sada nas materias de Promoción de Festexos e de Actividades Culturais e de Interese Social, de acordo cos principios de obxectividade, igualdade, concurrencia e publicidade, así como para a prestación de servizos e realización de actividades que comprementen ou suplan os atribuidos á competencia municipal ou que, en xeral, contribúan ao fomento dos intereses peculiares do municipio de acordo co establecido na lexislación sobre réxime local (Lei 7/1985 de 2 de abril reguladora das Bases de Réxime Local, Regulamento de Servizos de 1955, Lei 5/1997 de Administración Local de Galicia, Lei 9/2007 de 13 de xuño, de subvencións de Galicia, Lei 47/2003, Xeral Orzamentaria). Asemade, será de aplicación a Base nº 36 das de execución do Orzamento vixente.1.- FINALIDADE E OBXECTO.- A presente convocatoria ten por obxecto o establecemento de axudas económicas para as seguintes actividades: 1.1 Promoción de actividades culturais, sociais e outras de interese xeral Poderán optar a estas subvencións as entidades sen ánimo de lucro para a realización de actividades culturais e de interese social coma poidan ser as relacionadas coa literatura, teatro, música e, en xeral, calquera actividade de conservación, promoción e divulgación dos valores culturais, e tamén de fomento da igualdade, integración das persoas maiores, e integración das persoas con discapacidade de voluntariado, e actividades lúdico recreativas, etc, que estean directamente relacionadas cos obxectivos da asociación solicitante e así estea previsto nos seus estatutos; valoraranse os que estean directamente derivados da pertenza ao Concello de Sada así coma actividades de animación tendentes a fomentar a participación, creatividade e mantemento das tradicións locais. Poderánse admitir como xustificantes de gasto os equipamentos relativos a materiais non inventariables que sexan necesarios para o normal desenvolvemento das actividades culturais das asociacións na celebración das exposicións, encontros, excursións, certames, mostras, talleres etc que se relacionen co obxecto da convocatoria.1.2 Promoción de festexos Poderán optar a estas subvencións as comisións de festexos populares, sen finalidade lucrativa, que organicen festexos que tradicionalmente se veñan celebrando nas distintas parroquias do Municipio. As entidades ou asociacións só poderán concurrir a unha das categorías sinaladas anteriormente, agás coincidencia das mesmas coas entidades organizadoras das festas parroquiais (Promoción de Festexos), e sempre que non existan outras entidades ou asociacións que cubran as necesidades dunha determinada materia. O período que se terá en conta para a realización das actividades será durante o ano 2009, e o tipo de gastos financiados serán estrictamente gastos correntes nos que incurran os beneficiarios para o desenvolvemento das súas actividades.2.- FINANCIACIÓN DAS SUBVENCIONS. As citadas subvencións concederánse con cargo as partidas e dispoñibilidades orzamentarias máximas seguintes, contempradas no Orzamento Xeral da Corporación para 2009: 3.- SOLICITUDES.- Poderán solicitar subvencións persoas xurídicas, agrupacións veciñais, comités organizadores ou personas físicas que cumpran os seguintes requisitos: 3.1. Entidades legalmente constituídas que cumpran os seguintes requisitos: a)- Estar inscritas no Rexistro Municipal de Asociacións, no momento da solicitude.- As Comisións de Festas están exentos de estar inscritos no Rexistro Municipal de Asociacións b)-Carecer de fins de lucro.- c)- Desenvolver as súas actividades no Termo Municipal ou, no caso de efectuarse fóra deste, deberase tratar de actividades que suplan ou complementen as atribuidas ao Concello de Sada.- d)- Non ter pendiente de xustificación ningunha subvención ou axuda concedida polo Concello de Sada. e)- Estar ao corrente das obrigas tributarias co Concello de Sada.2. Excepcionalmente poderán presentar solicitude de subvención para as promocións de festexos e actividades culturais ou de interese social consideradas de especial relevancia, as agrupacións veciñais, comités organizadores e persoas físicas que cumpran os requisitos sinalados nas letras b), c), d) e e) do apartado anterior.3.2. Solicitudes por persoas xurídicas ou grupos carentes de personalidade xurídica: - No caso de solicitudes realizadas por persoas xurídicas, deberá ser asinada polo representante da entidade, asociación ou por quen teña conferida a delegación debendo acreditar tal circunstancia (certificación do seu nomeamento) - Para o caso de grupos carentes de personalidade xurídica, a solicitude deberá ser presentada por unha persoa física nomeada polos membros do mesmo mediante acta constitutiva do grupo como entidade carente de personalidade xurídica, subscrita debidamente por tódolos integrantes donde se autorice a persoa que insta a axuda pública, a cumprimentar tódolos trámites da subvención e, no seu caso, xustificala na súa debida forma. Achegarase á solicitude, copia do NIF de todos os integrantes.4.- PROCEDEMENTO E PRAZO.- As solicitudes de subvención deberánse presentar no Rexistro xeral do Concello ou na forma establecida no artígo 38.4 da Lei 30/1992 de réxime xurídico das administracións públicas e procedimento administrativo común.- O prazo de presentación de solicitudes será dun mes a partir do día seguinte ao da publicación da presente convocatoria no Boletín Oficial da Provincia.5.- DOCUMENTACIÓN A PRESENTAR: As solicitudes deberán formularse nos modelos normalizados que se facilitarán no Rexistro Xeral do Concello de Sada, no Departamento de Cultura (Avda. da Mariña S/N) ou na páxina web do do Concello (www.concellodesada.com). Achegarase a seguinte documentación: 5.1.- Documentación xeral da entidade e específica da subvención: a).- Instancia individualizada por cada modalidade de actividade, asinada polo presidente da entidade, asociación, ou por quen teña conferida a delegación, debendo acreditar debidamente tal circunstancia, na que conste a finalidade e contía de subvención que se solicita.- b).- Programa ou memoria detallada das actividades que se pretenden realizar no ano 2008, con especificación de datas e lugares de realización, obxectivos, número de beneficiarios e fins concretos aos que se destinarán os fondos.- c).- Orzamento detallado dos gastos ocasionados polas actividades para a que se solicita a subvención e dos ingresos previstos para a súa financiación.- d).- Certificación dos cargos representativos e enderezo social, coa expresión do DNI ou CIF, actualizado.- e).- Estatutos da entidade.- f).- Copia do CIF da entidade.- g).- Comunicación de se lles foron outorgadas outras subvencións para a mesma actividade procedentes de calquera administración ou ente público ou privado, obrigándose a comunicar aquelas outorgadas con data posterior a presentación de solicitude. h) Certificación da acta do órgano de goberno do acordo de solicitude de subvención.- i) Certificación dos datos bancarios da entidade ou persoa física solicitante.- j) Declaración responsable de non estar incurso en ningunha das causas que determina o artigo 13.2 da Lei 38/2003, de 17 de novembro, Xeral de Subvencións.- k) Declaración xurada de que se está ao corrente das obrigas fiscais en xeral e en concreto co Concello de Sada, e coa Seguridade Social, así coma non ter pendente de xustificación ningunha outra subvención municipal outorgada. l) Certificación do número de socios activos. m) Certificación, no seu caso, de inscripción no Rexistro de Asociacións de Galicia onde figure a Xunta Directiva.5.2.- No caso de Comisións de Festexos a).- Instancia individualizada por cada modalidade de actividade, na que conste a finalidade e contía de subvención que se solicita.- b).- Programa ou memoria detallada das actividades que se pretenden realizar no ano 2008. c).- Acta de constitución da Comisión de festexos. d).-Copia do DNI. e).-Comunicación de se lles foron outorgadas outras subvencións para a mesma actividade procedentes de calquera administración ou ente público ou privado, obrigándose a comunicar aquelas outorgadas con data posterior a presentación de solicitude. f) Certificación dos datos bancarios. g) Declaración responsable de non estar incurso en ningunha das causas que determina o artigo 13.2 da Lei 38/2003, de 17 de novembro, Xeral de Subvencións.- h) Declaración xurada de que se está ao corrente das obrigas fiscais en xeral e en concreto co Concello de Sada, e coa Seguridade Social, así coma non ter pendente de xustificación ningunha outra subvención municipal outorgada. As Asociacións inscritas no Rexistro Municipal de Asociacións están exentas de presentar a documentación sinalada no apartado 5.1 nos puntos e) e f), debendo presentar fotocopia do documento que acredite a súa inscrición. No caso de existencia de cambios respecto do ano anterior que afecten a xunta directiva, enderezo social, conta bancaria ou estatutos, deberá comunicarse ditas actualizacións coa presentación das solicitudes.- A documentación que se entregue fotocopiada deberá estar compulsada Se se apreciasen defectos de forma ou documentación incompleta, requerirase para a corrección ou rectificación no prazo de dez días, arquivándose o expediente sen mais trámite no caso de non realizalas.- 6.- CRITERIOS DE SELECCIÓN: As subvencións serán outorgadas pola Alcaldía, previo informe da comisión de valoración, debidamente motivada, de acordo cos seguintes criterios: - A súa representatividade no Concello, gozando de especial preferencia aquelas actividades que se aborden conxuntamente por varias entidades: Ata 30 puntos - Interese xeral das actividades a desenvolver, número de actividades e horas de actividade: Ata 20 Puntos - Número de participantes e de beneficiados directa ou indirectamente polas actividades: Ata 20 puntos - Carácter permanente ou periódico das actividades a desenvolver, agás que se trate de actos concretos e de carácter puntual que inciten á participación social ou cultural: Ata 15 puntos - O grado de coordinación e complementariedade cos programas desenvolvidos por este Concello. Ata 10 puntos - A dificultade de execución da actividade sen a concesión da subvención: Ata 15 puntos - A capacidade de autofinanciación: ata 10 puntos - o maior número de axudas recibidas doutras entidades públicas ou privadas. Ata 10 puntos. - Adecuación das actividades ao interese municipal e emprego da língua galega na súa realización: Ata 30 puntos O departamento de Subvencións, xunto con técnicos das diferentes concellerías, serán os encargados de instruír os expedientes, comprobando que os posibles beneficiarios cumpran cos requisitos esixidos, e elevando logo o informe á Comisión de Valoración. Á vista do informe, a Comisión de Valoración procederá á avaliación e baremación das solicitudes ou peticións conforme aos criterios e ponderacións establecidos na presente convocatoria, debéndose motivar as puntuacións outorgadas, e elevando logo a proposta de resolución á Alcaldía. A comisión de valoración, como órgano colexiado, estará composta por: - Presidente: Alcalde da Corporación. - Vocais: catro Concelleiros designados polo Alcalde da Corporación. Actuará como secretario, sen voto, o da Corporación ou funcionario en quen delegue. A proposta de resolución, logo da valoración da Comisión, será elevada polo ógano instructor a Alcaldía para a súa aprobación ou modificación (neste caso deberase xustificar na resolución a motivación correspondente. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan). A resolución da concesión de subvencións ao abeiro destas Bases farase pública mediante a súa exposición no taboleiro de anuncios, e notificación nun prazo de quince días. De conformidade co establecido no artigo 15 da Lei 9/2007, cando os importes das subvencións outorgadas, individualmente consideradas sexan de contía igual ou superior a 3.000 euros, serán publicadas no BOP. A obtención concurrente de subvencións doutras Administracións ou entidades públicas ou privadas en ningún caso poderá superar o coste da actividade. Si así fose, este feito daría lugar a unha modificación da resolución da concesión á coantía que proceda. Asemade, toda alteración das condicións para a concesión da subvención poderá dar lugar, no seu caso, a modificación do acordo da concesión.7.- OBRIGAS DOS BENEFICIARIOS: Son obrigas do beneficiario: - Realizar as actividades que fundamentaron a concesión da subvención e acreditar a súa realización. - Sinalar en todo tipo de publicidade que a actividade conta co finanzamento do Concello, coa expresión “colabora o Concello de Sada”. - Asumir tódalas responsabilidades legais e civis das actividades que realicen. A tales efectos, e específicamente para a promoción de festellos tradicionais esixiráse a subscripción do correspondente seguro de responsabilidade, debendo presentarse o cumprimento deste requisito xunto coa presentación da xustificación documental do gasto - Comunicar ao Concello a concesión de subvencións de calquera entidade pública ou privada que reciban. No incumprimento desta obriga poderá dar lugar as esixencias das responsabilidades que determine a lexislación vixente. - Destinar a subvención exclusivamente aos fins para os que foi outorgada, quedando expresamente prohibida calquera alteración de destino non autorizada polo Concello. - O sometemento as actuacións de comprobación do Concello da efectiva realización das actividades para a que se outorgará a subvención. - Facilitar canta información sexa requerida polo Concello ou polo Consello de Contas. - Estar ao corrente das súas obrigas fiscais co Concello, situación que apreciarase de oficio por este Concello, sen perxuízo da exixencia da certificación neste senso polo secretario da asociación.8.- CONTÍA DAS SUBVENCIÓNS. A subvención outorgada terá o límite máximo do 50% do orzamento das actividades presentadas para subvencionar, sempre co límite global da dotación orzamentaria correspondente.- O importe da subvención en ningún caso poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados supere o coste da actividade a desenvolver polo beneficiario. Neste suposto, modificarase a resolución da concesión.- Unha vez resoltas e outorgadas as subvencións, en función das dispoñibilidade da Tesourería Municipal, poderanse solicitar adiantos da contía outorgada unha vez xustificado cando menos o 50% da contía subvencionada, a medida que se vaia aprobando polo órgano competente a documentación xustificativa dos gastos efectuados, previa fiscalización da Intervención Municipal. En ningún caso, poderanse admitir libramentos de cantidades que non foran previamente justificadas coas porcentajes sinaladas nos apartados anteriores, e aprobadas polo órgano competente. O aboamento destas cuantías materializarase mediante ingreso na conta sinalada pola entidade.9.- XUSTIFICACIÓN E COBRO DAS SUBVENCIONS. O prazo de xustificación das subvencións rematará o 15 de novembro de 2009, agás que se solicitara e fose outorgada prórroga, debendo no seu caso, motivarse esta concesión. En todo caso, esta solicitude deberá ser motivada e deberá realizarse por escrito antes da data sinalada anteriormente. No caso de concesión de prórroga, esta non excederá en ningún caso do 30 de novembro de 2009 anulándose automáticamente a partir desta data os compromisos de axuda pendentes de xustificación ou sen concesión de prórroga.- No caso de non se presentarse a xustificación da totalidade da subvención dentro do prazo (inicial ou prorrogado) por resolución da Alcaldía iniciarase o expediente de anulación do correspondente compromiso, reducíndose proporcionalmente a cantidade outorgada ao gasto xustificado.- A xustificación dos gastos, de acordo co fin para o que se outorgou a subvención, deberase realizar presentando a documentación xustificativa seguinte nos prazos indicados na presente convocatoria: *Memoria descritiva das actividades realizadas na que se recolla a declaración de ter cumprida a finalidade da subvención mediante a realización das actividades para as que foi outorgada, segundo modelo normalizado. *Balance de gastos e ingresos totais obtidos por todos os conceptos para a realización das actividades subvencionadas, debidamente conformada e asinada polos representantes das entidades beneficiarias da subvención. *Relación, polo miúdo, das subvencións ou axudas obtidas de outras Administracións ou entidades públicas ou privadas para o mesmo obxecto. No caso negativo, deberase deixar constancia deste feito no expediente mediante a correspondente declaración responsable. * Acreditación da realización de gastos, da forma seguinte: Certificación do secretario/a da entidade co0 visto e prace da presidencia que acredite o cumprimento das actividades para as que se solicitou subvención municipal. No caso de gastos derivados de prestacións personais de servicio, acreditación mediante nómina, factura e calesquera outros admitidos en dereito (deberán achegarse as fotocopias dos NIF correspondentes as persoas que imparten cursos, clases, conferencias etc, así coma os árbitros, monitores, entrenadores etc) No caso de gastos de material, subministros etc, o orixinal ou fotocopia compulsada das facturas (ou documentos acreditativos do gasto substitutivos da factura contemprados no artigo 4 do Real Decreto 1496/2003) representativas dos gastos realizados. As facturas deberán conter como mínimo, os seguintes requisitos: • Nome, razón social e NIF ou CIF de quen emite a factura • Desglose do IVE ou imposto correspondente; no caso de exención, deberáse facer constar expresamente na factura • Nome, domicilio, NIF ou CIF do beneficiario da subvención • Descripción detallada do servicio ou suministro prestado. • Número de factura, data de emisión e denominación de “Factura” * O importe dos gastos xustificados deberá alcanzar, como mínimo, o dobre da subvención outorgada.- Declaración de que as facturas ou xustificantes corresponden a actividade e entidade subvencionada.- En xeral non se admitirán facturas de bebidas alcohólicas, tabaco ou calquera outro produto considerado lesivo para a saúde nin se admitirán facturas relativas a alimentos e bebidas, agás das relativas a productos típicos de celebracións tradicionais gastronómicas e de Nadal, Magosto, Entroido e San Xoan e outros festexos populares. De igual xeito, nas excursións ou viaxes culturais, poderán xustificarse os gastos de desprazamento, pero non serán admisibles os de alimentación ou comida á marxe deste concepto.- Á vista da documentación xustificativa presentada, e previa fiscalización pola intervención municipal, o órgano competente estimará o cumprimento das actividades ou investimentos subvencionados, e proporá que se efectúe o pago da subvención. No caso de que a documentación xustificativa fose incorrecta ou insuficiente, darase un prazo de para a súa corrección sempre que non exceda do 15 de decembro de 2009. O pagamento da subvención efectuarase mediante transferencia bancaria a conta sinalada pola entidade, tendo que ser o titular a entidade beneficiaria. Con carácter previo ao pago das cantidades outorgadas, comprobarase de oficio pola Tesourería Municipal que as entidades beneficiarias non teñan débedas pendentes con este Concello. Neste suposto, procederase ao seu cobro por compensación mediante súa deducción da obriga de pago.10.- REINTEGRO DE SUBVENCIONS. Procederá o reintegro do total ou parte das cantidades percibidas desde o momento do pago da subvención, nos seguintes casos: - Incumprimiento da finalidade para a que foi outorgada a subvención. - Obtención da subvención sen reunir as condicións requeridas ou falseándoas As cantidades a reintegrar terán a consideración de ingreso de dereito público. - Así como nos demáis supostos previstos na normativa de aplicación 11.- NOTIFICACIÓN E PUBLICIDADE DA RESOLUCIÓN. A resolución da concesión de subvencións adoptarase no prazo máximo de dous meses desde a finalización do prazo de presentación de solicitudes e será notificada a todos os solicitantes. A relación de subvencións concedidas baixo esta convocatoria, publicarase no taboleiro de anuncios do concello e na web oficial do Concello de Sada (www.concellodesada.com) con expresión da convocatoria, beneficiarios e achegas percibidas, nun prazo máximo dun mes a partir da data de resolución do programa. Contra a desestimación expresa ou presunta das solicitudes presentadas poderanse formular os recursos que procedan. DISPOSICIONS FINAIS.- Os beneficiarios das subvencións quedarán sometidos as responsabilidades e réxime sancionador establecido na Lei Xeral Orzamentaria e demais normativa concordante (Consello de Contas, Texto Refundido da Lei reguladora das Facendas Locais), sen prexuízo da comunicación de tales feitos ao Tribunal de Contas ao efecto da depuración por éste das eventuais responsabilidades penais ou de calquera outra índole que poideran esixirse. Toda alteración das condicións tidas en conta para a concesión da subvención poderá dar lugar a súa retirada, modificación ou reintegro do importe da mesma. Para os casos non previstos nestas bases, será de aplicación as normas xerais incluídas nas bases de execución do Orzamento Xeral da Corporación e na Lei 9/2007 de 13 de xuño, de subvencións de Galicia e no regulamento aprobado por Decreto 11/2009 do 8 de xaneiro. DILIXENCIA.- Para facer constar que as presentes bases foron aprobadas por Decreto da Alcaldía nº 1119 de data 24 de xullo de 2009. Sada, 27 de xullo de 2009. O Secretario, Emilio Seijo Frías